**Aizsardzības un drošības jomas iepirkumu rādītāji**

* **Statistikas atskaite saskaņā ar direktīvu 2009/81/EK, piegāde, pakalpojumi, būvdarbi Metadati**

**Datu apraksts**

Pasūtītāji un sabiedrisko pakalpojumu sniedzēji, kuri piemēro Aizsardzības un drošības jomas iepirkumu likumu, Iepirkumu uzraudzības biroja tīmekļvietnē publicē iepirkumu paziņojumus. Dati no šiem paziņojumiem sagrupēti un apkopoti atbilstoši Eiropas Komisijas standartizētai statistikas atskaitei saskaņā ar Eiropas Parlamenta un Padomes Direktīvu 2009/81/EK (2009. gada 13. jūlijs), ar kuru koordinē procedūras attiecībā uz to, kā līgumslēdzējas iestādes vai subjekti, kas darbojas drošības un aizsardzības jomā, piešķir noteiktu būvdarbu, piegādes un pakalpojumu līgumu slēgšanas tiesības, un ar kuru groza Direktīvas 2004/17/EK un 2004/18/EK (turpmāk – Direktīva 2009/81/EK), un nodrošina informācijas kopumu par valstī veiktajiem aizsardzības un drošības jomas iepirkumiem.

Standartizētā atskaite sadalīta trīs daļās – piegāde, pakalpojumi un būvdarbi. Katra daļa sniedz datus par iepirkumiem, kuru paredzamā līgumcena (no 01.01.2022. preču un pakalpojumu iepirkumiem – sākot no 431 000 EUR, un būvdarbu iepirkumiem no 01.01.2022. – sākot no 5 382 000 EUR) ir vienāda ar Ministru kabineta noteikumos noteikto līgumcenas robežvērtību vai lielāka (turpmāk – virs ES līgumcenu sliekšņa iepirkumi), norādot iepirkumu skaitu un noslēgto līgumu līgumcenas bez pievienotās vērtības nodokļa (turpmāk – PVN). Pirmajā tabulā iepirkumi sarindoti pēc CPV koda un sadalīti pēc procedūras veida. Otrajā tabulā apkopotas sarunu procedūras, iepriekš nepublicējot paziņojumu par līgumu (iedalot tos pēc Direktīvas 2009/81/EK 28. pantā minētajiem punktiem). Trešajā tabulā apkopoti dati par iepirkumos uzvarējušo pretendentu valstspiederību.

Minētie dati nodrošina datu kopumu par aizsardzības un drošības jomas iepirkumiem, kurus veic gan Publisko iepirkumu likuma subjekti, gan Sabiedrisko pakalpojumu sniedzēju iepirkumu likuma subjekti, to rezultātā noslēgtajiem piegādes, pakalpojumu un būvdarbu līgumiem virs ES līgumcenu sliekšņa un līgumcenām bez PVN.

**Datu publicēšana**

Dati tīmekļvietnes sadaļā ***Iepirkumu dati*** zem ***Iepirkumu dati / Statistikas veidlapu dati/ ES direktīvu prasībām apkopotā statistika / Atskaite saskaņā ar Direktīvu 2009/81/EK pēc iepirkumu veidiem – Būvdarbi / Piegāde / Pakalpojumi*** tiek publicēti saskaņā ar aktuālo [datu publicēšanas kalendāru](https://www.iub.gov.lv/lv/datu-publicesanas-kalendars) reizi gadā.

|  |  |  |  |
| --- | --- | --- | --- |
| Statistikas tēma | Dati par periodu | Publicēšanas datums | Piezīmes |
| Aizsardzības un drošības jomas iepirkumu rādītāji | par 2023. gadu | 25.10.2024. |  |
| Aizsardzības un drošības jomas iepirkumu rādītāji | par 2022. gadu |  | Sk. arhīvā |
| Aizsardzības un drošības jomas iepirkumu rādītāji | par 2021. gadu |  | Sk. arhīvā |
| Aizsardzības un drošības jomas iepirkumu rādītāji | par 2020. gadu |  | Sk. arhīvā |
| Aizsardzības un drošības jomas iepirkumu rādītāji | par 2019. gadu |  | Sk. arhīvā |
| Aizsardzības un drošības jomas iepirkumu rādītāji | par 2018. gadu |  | Sk. arhīvā |
| Aizsardzības un drošības jomas iepirkumu rādītāji | par 2017. gadu |  | Sk. arhīvā |
| Aizsardzības un drošības jomas iepirkumu rādītāji | par 2016. gadu |  | Sk. arhīvā |
| Aizsardzības un drošības jomas iepirkumu rādītāji | par 2015. gadu |  | Sk. arhīvā |
| Aizsardzības un drošības jomas iepirkumu rādītāji | par 2014. gadu |  | Sk. arhīvā |
| Aizsardzības un drošības jomas iepirkumu rādītāji | par 2013. gadu |  | Sk. arhīvā |
| Aizsardzības un drošības jomas iepirkumu rādītāji | par 2012. gadu |  | Sk. arhīvā |

**Dati sagatavoti**

13.09.2024.

**Datu pieejamība**

Apkopotie dati ir pieejami, sākot no 2012. gada.

**Datu izplatīšana**

Gada apkopotie rādītāji ir brīvi pieejami Iepirkumu uzraudzības biroja tīmekļvietnē un Latvijas Atvērto datu portālā. Dati var tikt izmantoti arī dažādās citās publikācijās, vēlams norādot atsauces uz iegūtās informācijas avotu.

**Datu izplatīšanas formāts**

Datu izplatīšanas formāts (MS Excel).

**Datu lietotāji**

Eiropas Komisija un citi lietotāji.

**Datu vākšana**

Dati tiek iegūti no šādiem Iepirkumu uzraudzības biroja tīmekļvietnē publicētiem paziņojumiem:

* paziņojums par iepirkuma procedūras rezultātiem atbilstoši Ministru kabineta 2011. gada 6. decembra noteikumiem Nr. 927 „Noteikumi par iepirkumos aizsardzības un drošības jomā izmantojamo paziņojumu saturu un sagatavošanas kārtība” (spēkā no 09.12.2011.);
* paziņojums par līguma slēgšanas tiesību piešķiršanu atbilstoši Ministru kabineta 2023. gada 24. oktobra noteikumiem Nr. 605 „Iepirkuma un koncesijas procedūras paziņojumu noteikumi” (spēkā no 01.11.2023.).

**Atskaites periods**

Atskaites periods ir kalendārais gads.

**Klasifikācijas**

Publicēto iepirkumu paziņojumu dati par noslēgtajiem piegādes, pakalpojumu un būvdarbu līgumiem tiek klasificēti pēc virs ES līgumcenu sliekšņa un sistematizēti pēc noteiktām kritēriju pazīmēm, kādas noteiktas Eiropas Komisijas standartizētā atskaitē, piemēram, Kopējā iepirkuma vārdnīca (*Common Procurement Vocabulary - CPV*) jeb CPV nomenklatūras klasifikators, kurš noteikts ar Komisijas Regulu (EK) Nr.213/2008 (2007. gada 28. novembris), ar ko groza Eiropas Parlamenta un Padomes Regulu (EK) Nr. 2195/2002 par kopēju publiskā iepirkuma vārdnīcu (CPV) un Eiropas Parlamenta un Padomes Direktīvu 2004/17/EK un Direktīvu 2004/18/EK par publiskā iepirkuma procedūrām saistībā ar CPV pārskatīšanu. CPV nomenklatūra piemērojama publiskajam iepirkumam, lai standartizētu norādes, kuras izmanto līgumslēdzējas iestādes sava iepirkuma priekšmeta norādīšanai.

**Datu aprēķināšana**

No publicētajos iepirkumu paziņojumos iekļautās informācijas tiek iegūti kopēji sasummēti dati (noslēgto līgumu summa, līgumu skaits, sadalījums pēc iepirkuma veida un pēc sarunu procedūru, iepriekš nepublicējot paziņojumu par līgumu, pamatojuma) par valsti kopumā.

Gada griezumā iegūtie dati netiek salīdzināti ar iepriekšējā gada rādītājiem un netiek aprēķināts izaugsmes temps.

**Konfidencialitāte**

Pasūtītāju un sabiedrisko pakalpojumu sniedzēju sniegtā informācija nesatur konfidenciālus datus.

**Kvalitāte**

Kvalitāte tiek nodrošināta, ievērojot Eiropas Statistikas prakses kodeksa noteiktās prasības.

**Atbilstība**

Apkopotie dati atbilst lietotāju vajadzībām, jo tie nosaka virs ES līgumcenu sliekšņa kopējo noslēgto līgumu summu rādītājus gada griezumā.

**Precizitāte**

Gada apkopoto datu precizitāte kopumā ir nemainīga.

**Savlaicīgums**

Iepirkumu uzraudzības birojs savlaicīgi, atbilstoši datu publicēšanas kalendāram, publicē apkopotos datus.

**Salīdzināmība**

Dati netiek salīdzināti, tikai apkopoti.

**Datu precizēšana**

Nepieciešamības gadījumā attiecīgie standartizētie atskaites rādītāji var tikt precizēti, publicējot datu precizēšanas iemeslus.

**Kontakti**

|  |  |
| --- | --- |
| Statistikas iestāde | Iepirkumu uzraudzības birojs |
| E-pasts | [pasts@iub.gov.lv](mailto:pasts@iub.gov.lv) |
| Informācijas departaments | |
| Tālruņa numurs | 22549828 |

**Metadati pēdējo reizi atjaunoti**

14.10.2024.

**Saistītās tēmas**

[**Kopsavilkums par iepirkumiem aizsardzības un drošības jomā valsts sektorā**](https://www.iub.gov.lv/lv/oficialas-statistikas-veidlapu-apkopojums)